Olafur Eliasson
Olafur Eliasson [SEP] Olafur Eliasson
Olafur Eliasson er en dansk-islandsk kunstner. Eliasson arbejder med en lang række medier som installation, maleri, skulptur, fotografi og film. Siden 1997 har hans kritikerroste soloudstillinger været vist på fremtrædende museer verden over som Museum of Modern Art i New York, Louisiana Museum of Modern Art i Humlebæk, 21 Museum of Contemporary Art, Kanazawa, og Venedig Biennalen. I 2003 blev hans populære installation The weather project i Turbinehallen på Tate Modern i London set af over to millioner. Eliassons projekter i det offentlige rum omfatter bl.a. Green river, som blev udført i forskellige byer mellem 1998 og 2001, The New York City Waterfalls, 2008, Your rainbow panorama, en 150 m lang cirkelformet gangbro i farvet glas oven på ARoS Kunstmuseum i Aarhus, 2011, de krystalline facader på Harpa Koncerthus og Konferencecenter i Reykjavik, 2005–11, Cirkelbroen i København, 2015, samt Ice Watch, hvor Eliasson og geologen Minik Rosing transporterede tolv isblokke fra Grønland til Rådhuspladsen i København og Place du Panthéon i Paris for at sætte fokus pa klimaforandringer.
"26. juni 2008 indviedes en række kunstigt skabte vandfald fire steder langs East River i New Yorks havn. Ved åbningen sagde Eliasson om sin fascination af vand i det offentlige rum, at ""vand har denne fantastiske evne til at være alt for alle."" Bl.a. Politikens kunstanmelder Marcus Rubin mener, at Eliassons vandfaldsprojekt er det største kunstprojekt i New York siden Christo installerede tusindvis af porte i Central Park i 2005."
Olafur Eliasson / New York City Waterfalls
Olafur Eliasson